
	1.
	Noteikumu projekts
10.1. valsts budžeta dotācija no vispārējiem ieņēmumiem;
	Iebildums
Noteikumu projekta 10.1.apakšpunktā paredzēts, ka metodiskās vadības institūcijas finanšu līdzekļus veido valsts budžeta dotācija no vispārējiem ieņēmumiem. Vēršam uzmanību, ka atbilstoši Likumam par budžetu un finanšu vadību dotācija no vispārējiem ieņēmumiem ir līdzekļi, kurus valsts budžeta institūcijas vai pašvaldības saņem no centralizētā kārtībā valsts budžeta ieņēmumos iemaksātiem nodokļiem, nodevām un citiem maksājumiem ar norādītu (iezīmētu) mērķi vai bez tā. Ņemot vērā, ka publiskas personas kapitālsabiedrība nav valsts budžeta institūcija, nav saprotams, kā tās finanšu līdzekļus var veidot valsts budžeta dotācija no vispārējiem ieņēmumiem kā tas paredzēts noteikumu projektā. Līdz ar to precizējams noteikumu projekts. Vienlaikus anotācijā nepieciešams sniegt skaidrojumu par valsts budžeta līdzekļu piešķiršanas un pārskaitīšanas mehānismu metodiskās vadības institūcijām.
Piedāvātā redakcija
-
	Evija Janevica (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Atbilstoši noteikumu projekta anotācijai kopumā paredzēts izveidots 10 metodiskās vadības institūcijas, kurās tiks kopumā nodarbinātas 70 amata slodzes, kā arī metodiskās vadības institūciju darbības nodrošināšanai paredzēts novirzīt papildu valsts budžeta līdzekļus 2024.gadam 966 409 euro, 2025.gadam 3 882 995 euro, 2026. gadam un turpmāk ik gadu 4 417 995 euro. Ņemot vērā ievērojamo slodžu skaitu un papildu nepieciešamā valsts budžeta finansējuma apmēru, nepieciešams Valsts kancelejas saskaņojums piedāvātajam risinājumam un tikai tad noteikumu projekts virzāms izskatīšanai Ministru kabinetā.
Piedāvātā redakcija
-
	Evija Janevica (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Ņemot vērā, ka anotācijas 1.pielikumā norādīts, ka pozīcijai “Darba grupas eksperts” noteikta eksperta atlīdzība stundā 180,14 euro apmērā, nepieciešams papildināt pielikumu ar detalizētu skaidrojumu un aprēķinu.
Piedāvātā redakcija
-
	Evija Janevica (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Nepieciešams precizēt anotācijas 3.sadaļas 6.punktā norādīto finansējuma apmēru 2024.gadam atbilstoši likumam “Par valsts budžetu 2024.gadam un budžeta ietvaru 2024., 2025. un 2026.gadam” un Finanšu ministrijas rīkojumiem, attiecīgi precizējot informāciju anotācijas 3.sadaļas 2.ailē.
 
Piedāvātā redakcija
-
	Evija Janevica (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Anotācijas 3.sadaļas “Tiesību akta projekta ietekme uz valsts budžetu un pašvaldību budžetiem” 7.punktā norādīts, ka, lai nodrošinātu metodiskās vadības institūcijas darbību, VM un NVD plānots ieviest papildus pa vienai amata vietai un finansējums papildus amata vietām tiks nodrošināts esošā budžeta ietvaros. Nepieciešams papildināt anotāciju, norādot finansējuma avotu.
 
Piedāvātā redakcija
-
	Evija Janevica (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Nepieciešams svītrot anotācijas 3.sadaļas 6.punktā norādīto teikumu “Veselības ministrijas (NVD) budžeta programmas 33.00.00 “Veselības aprūpes nodrošināšana”
Piedāvātā redakcija
-
	Evija Janevica (FM)



